# иновативни ИНИЦИЈАТИВИ ЗА МОБИЛИЗАЦИЈА НА ЗАЕДНИЦАТА

ПОВИК ЗА АПЛИКАЦИИ – ГРАНТОВИ ЗА ИНОВАТИВНИ ИНИЦИЈАТИВИ

Рок: 30 септември 2022 г., 16:00 ч.

ВОДИЧ ЗА АПЛИКАНТИТЕ

# белешка

Овој Повик за апликации е дел од проектот „Поддршка на изборни реформи во Северна Македонија“ (во понатамошниот текст: Проектот).

Подобни за пријавување на овој Повик се формално регистрираните граѓански организации (ГО).

Апликантите на овој Повик треба да имаат предвид дека ќе се сметаат за подобни доколку испратат **само една апликација**. Проектот автоматски ќе ги елиминира пријавите кои се испратени од апликанти кои поднеле повеќе од една апликација.

# СОДРЖИНА

[БЕЛЕШКА 2](#_Toc112775376)

[СОДРЖИНА 3](#_Toc112775377)

[1. ПОЗАДИНА 4](#_Toc112775378)

[2. МАЛИ ГРАНТОВИ ЗА ИНОВАТИВНИ ИНИЦИЈАТИВИ 5](#_Toc112775379)

[2.1. Главна цел и резултати 5](#_Toc112775380)

[2.2. Приоритети 6](#_Toc112775381)

[2.3. Расположливи средства 6](#_Toc112775382)

[2.4. Кофинансирање 6](#_Toc112775383)

[3. КРИТЕРИУМИ ЗА ПОДОБНОСТ 6](#_Toc112775384)

[3.1. Актери 7](#_Toc112775385)

[3.2. Грантови 7](#_Toc112775387)

[3.3. Иновативни иницијативи/Активности 8](#_Toc112775390)

[3.4. Трошоци 8](#_Toc112775391)

[3.5. Број на апликации 9](#_Toc112775392)

[4. ПРОЦЕДУРА ЗА АПЛИЦИРАЊЕ 9](#_Toc112775393)

[4.1. Образец за аплицирање 9](#_Toc112775394)

[4.2. Комплетирање на апликацијата 9](#_Toc112775395)

[4.3. Краен рок 10](#_Toc112775396)

[4.4. Поднесување на апликацијата 10](#_Toc112775397)

[4.5. Поддршка (прашања и одговори) 10](#_Toc112775398)

[4.6. Информативна сесија 10](#_Toc112775399)

[5. ОЦЕНУВАЊЕ 11](#_Toc112775400)

[Чекор 1 – Административна проверка 11](#_Toc112775401)

[Чекор 2 – Проверка за подобност 11](#_Toc112775402)

[Чекор 3 – Оценување на апликацијата 11](#_Toc112775403)

[6. АДМИНИСТРАТИВНА, ПРАВНА И ФИНАНСИСКА ВЕРИФИКАЦИЈА 12](#_Toc112775404)

[7. ДОДЕЛУВАЊЕ ГРАНТ 12](#_Toc112775405)

[8. ПРЕЛИМИНАРНА ВРЕМЕНСКА РАМКА 12](#_Toc112775406)

[9. ПОВРАТНИ ИНФОРМАЦИИ 12](#_Toc112775407)

[10. ПРИЛОЗИ 12](#_Toc112775408)

# 1. позадина

**„**Поддршка на изборните реформи во Северна Македонија**“** е проект на Швајцарската агенција за развој и соработка (СДЦ), кој го спроведува Меѓународната фондација за изборни системи (ИФЕС).

Главна цел на проектот е поддршка на демократски и веродостојни изборни процеси што го олеснуваат политичкото учество и социјалната интеграција, овозможувајќи им на гласачите слободно да ги избираат своите претставници и да ги повикуваат на одговорност.

Проектните активности се дизајнирани да ја поддржат главната цел преку постигнување на следните три резултати:

* Резултат 1: Зајакнати институции спроведуваат фер и ефикасни изборни процеси
* Резултат 2: Внатрешно демократизирани политички партии презентираат политики и изборни програми ориентирани кон граѓаните
* Резултат 3: Граѓаните бараат одговорност од политичките партии и избраните претставници.

Проектот работи со голем опсег на корисници – граѓански организации (ГО), политички партии, властите, и граѓаните – со цел натамошно унапредување на знаењето и експертизата за изборните процеси и добрите меѓународни практики. За постигнување на проектните цели, ИФЕС дава поддршка на: Државна изборна комисија (ДИК), други органи на изборна администрација – Општински изборни комисии (ОИК) и Избирачки одбори (ИО) – политички партии, и соработува со други институции поврзани со избирачкиот процес (првенствено Министерство за правда) и ГО, на национално и локално ниво.

Покрај горенаведените, други корисници на Проектот се владините институции, како што се Министерството за информатичко општество и администрација (МИОА), Агенцијата за аудио и аудиовизуелни медиумски услуги, Државниот завод за статистика, Народниот правобранител, Државниот завод за ревизија, Министерството за внатрешни работи (МВР), Министерството за правда (МП), политичките партии, гласачите и граѓаните.

Проектот започна со спроведување во август 2019 година и се очекува да заврши во јуни 2023 година.

**Претходни заложби:** Во текот на 2020 и 2021 година, Проектот испланира и спроведе сеопфатна програма за поддршка на капацитетите за 40 мобилизатори на заедницата (МЗ), со цел развивање на знаења и вештини за политичко учество и мобилизација на заедницата, како и создавање на можности за поголема интеракција помеѓу избраните функционери, владините претставници и разни групи граѓани. Ова беше постигнато преку низа обуки/работилници, менторство и подучување, како и преку спроведување на „иновативни инцијативи“ (2И) кои помогнаа да се следат политичките и владините ветувања и да се зголеми јавната свест во соодветните области. Мобилизаторите „известуваа“ за напредокот во остварување на овие ветувања преку јавни расправи, дебати, застапување и лобирање, како и преку користење подетална матрица за следење, развиена и пополнувана со поддршка на Проектот.

Овој Повик за апликации е наменет за граѓански организации кои се регистрирани како **здруженија** или **фондации** согласно Законот за здруженија и фондации.

# 2. МАЛИ ГРАНТОВИ ЗА ИНОВАТИВНИ ИНИЦИЈАТИВИ

## 2.1. Главна цел и резултати

Целта на овој Повик е да се обезбедат мали грантови за граѓанските организации да испланираат и реализираат различни иновативни иницијативи кои имаат за цел да придонесат кон поголем ангажман на граѓаните, вклучително и на ранливите групи, што доведува до подобрување на политичката одговорност и транспарентност во локалните заедници. Целта е да се поттикне вклученоста на заедницата и да се бара политичка одговорност и транспарентност од избраните претставници. Предложените активности мора да бидат во согласност и да придонесат кон проектот “Поддршка на изборните реформи во Северна Македонија“.

**Главна цел**: поддршка на демократски и веродостојни изборни процеси што го олеснуваат политичкото учество и социјалната интеграција, овозможувајќи им на гласачите слободно да ги избираат своите претставници и да ги повикуваат на одговорност.

Апликантот треба да идентификува проблем во заедницата за кој било ветено решавање или, пак, решение за кое било ветено остварување (во изборната програма) од страна на локалната власт и/или е вклучено во тековната програма на локалната самоуправа, и да ја мобилизира заедницата да ги потсети локалните власти на нивните дадени ветувања.

Иновативните иницијативи треба да содржат активности кои вклучуваат, но не се ограничуваат на следново:

* Презентација на резултати од мониторинг на избраното прашање на локално ниво (индивидуални состаноци, јавни дискусии, презентации наменети за одредена целна група, тркалезни маси, видео продукција, гостување и говорење на локален радио/телевизиски медиум, социјални медиуми);
* Собирање мислења од локалната заедница за мониторираното прашање (каква е нивната перцепција, дали постапувањето кон проблемот/ решението е задоволително и дали е во процес на имплементација);
* Дебати меѓу претставници на локалната самоуправа (одговорни за постапување по мониторираното прашање) и експерти по соодветната област/тема со цел да разменат мислења за постигнатиот напредок или недостаток на напредок;
* Организирање на широка група на граѓани (локална заедница) да ги потсетат локалните власти (и партии) на нивните ветувања (концерт, мирен протестен марш итн.);
* Герила акции преку кои ќе се споделат резултатите од мониторингот претставени во форма на леток, постер, видео, итн.;
* Организирање на потпишување петиции/ отворени писма до одговорните институции на локалната самоуправа;
* Развој на едноставни ИТ апликации за мобилизирање на локалната заедница околу и во однос на мониторираното прашање;
* Организирање и одржување на форуми (онлајн или во живо) за избраната тема и собирање на мислења од членовите на локалната заедница во однос на мониторираното прашање и до кој степен е преземено нешто во однос на тоа;
* Други активностикои придонесуваат кон остварување на главната цел на проектот и неговите резултати.

Иновативните иницијативи треба да се фокусирани на **локални прашања чие решавање е во надлежност на локалната власт**.

Апликантот треба да избере област/тема која била ветена за време на локалните избори во 2021 г., да провери дали областа/темата е внесена во работниот план, програмите и буџетот на ЕЛС за 2022 г. и да ги организира активностите околу таа тема.

Примери на активности во рамките на иновативната иницијатива може да бидат:

* Ангажмани за застапување
* Активности за зголемување на јавната свест
* Алатки за зголемување на јавната свест
* Активности поврзани со истражувања
* Организирање на настани за поддршка на иновативната иницијатива.

Следните иницијативи НЕМА да бидат поддржани во рамките на овој Повик:

* Собирање поддршка или промовирање на одредена политичка партија/коалиција;
* Активности кои вклучуваат или промовираат говор на омраза/мисинформации/ дезинформации;
* Активности кои не се во согласност со владините протоколи за Ковид-19 (доколку има);
* Обуки/семинари/средби со заедницата кои не се транспарентни и инклузивни;
* Активности кои може да им предизвикаат штета на учесниците или претставуваат ризик за другите;
* Други иницијативи кои не се во согласност со целите на проектот.

НАПОМЕНА: Иновативните иницијативи немаат за цел да ги решат проблемите или да ги спроведат ветените решенија од изборните програми на избраните локални власти.

Примери за различни иновативни иницијативи за вклучување и мобилизација на заедницата од претходно поддржаните активности со овој проект се достапни на: <https://electoralreforms.mk>

## 2.2. Приоритети

Приоритети во овој Повик за апликации се следните:

* **Географски фокус**: конечното портфолио треба да содржи избрани грантисти и нивни иницијативи кои треба колку што е можно повеќе да бидат распространети/спроведени во ЕЛС низ сите осум плански региони;
* **Област на делување**: Иновативните иницијативи треба да се фокусирани на локални прашања чие решавање е во надлежност на локалната власт и кои биле ветени во изборните програми на избраните локални власти.

## 2.3. Расположливи средства

Вкупната сума која е на располагање за овој повик за апликации е 6.600.000 денари. Проектот го задржува правото да ја смени оваа сума (намали или зголеми) во зависност од исходот на Повикот за апликации. Проектот исто така го задржува правото делумно или во целост да не ги додели расположливите средства.

## 2.4. Кофинансирање

Во рамките на овој Повик за апликации не е потребно кофинансирање од други донатори, но истото се охрабрува.

# 3. КРИТЕРИУМИ ЗА ПОДОБНОСТ

Во рамките на овој Повик за апликации има пет групи критериуми за подобност:

1. **Актери**, т.е. апликанти регистрирани согласно Законот за здруженија и фондации;
2. **Грантови**, максималната големина на грантот и времетраењето на иновативната иницијативата;
3. **Активности**, типови на акции/активности кои се поттикнуваат/очекуваат со овој Повик;
4. **Трошоци**, видови трошоци кои може да бидат земени предвид при одредувањето на износот на грантот;
5. **Број на апликации,** бројот на апликации кои се поднесени од страна на еден апликант.

## 3.1. Актери

### 3.1.1. Апликанти

За да биде подобен за грант во рамките на овој Повик, апликантот мора да е регистриран во Северна Македонија согласно Законот за здруженија и фондации;[[1]](#footnote-1) Овој Повик за апликации е отворен кон граѓански организации со демократски вредности, убедувања и ставови.

Апликантот е потребно да обезбеди:

* **Проектен тим**

Клучниот персонал одговорен за спроведување на иновативната иницијатива. Потребно е апликантот да достави кратки биографии (CV) од проектниот тим. Проектниот тим е одговорен за спроведување на грантот.

* **Мобилизатори на заедницата**

Двајца мобилизатори на заедницата. Предложените мобилизатори на заедницата треба да бидат на возраст од 18 до 29 години (по можност до 23-24 години). Потребно е апликантот да достави кратки биографии (CV) од предложените двајца мобилизатори на заедницата.

Мобилизаторите на заедницата не се одговорни за управувањето со грантот, но се поттикнува нивно учество во спроведување на активностите предвидени со грантот. Мобилизаторите на заедницата ќе имаат улога одблиску да ги следат и мониторираат ветувањата на политичките партии отсликани во изборните програми и владините политики на локално и централно ниво и да бараат од нив одговорност за нивното исполнување и активности. Нивната улога ќе биде да ги инспирираат и мобилизираат нивните заедници да го кренат нивниот глас, да им се приклучат во активностите поврзани со мониторингот и да бараат одговори и одговорност од политичките партии и претставниците на власта. Со овие активности мобилизаторите на заедницата ќе придонесат за променето однесување на политичките партии кон гласачкото тело и кон граѓаните воопшто.

**Програма за градење капацитети за мобилизација на заедницата**

Спроведувањето на иновативните иницијативи од страна на избраните граѓански организации ќе биде придружено со сеопфатна програма за градење капацитети за мобилизација на заедницата. Двајцата предложени мобилизатори ќе учествуваат во програмата за градење капацитети за мобилизација на заедницата преку која ќе се стекнат со знаења и вештини за политичко учество и мобилизација на заедницата и ќе создадат можности за поголема интеракција помеѓу избраните функционери, владините претставници и разни групи граѓани.

Мобилизаторите на заедницата ќе се запознаат и ќе ги користат предвидените алатки за мониторирање на проектот во нивните заложби за мобилизација на заедницата.

## 3.2. Грантови

### 3.2.1. Големина на грантот

Грантовите за иновативни иницијативи изнесуваат максимум 300.000 денари по грант. Проектот го задржува правото да го смени побараниот износ (да го намали или зголеми во рамките на горенаведените износи).

НАПОМЕНА: Планираните буџетски трошоци треба да бидат изразени во денари и без данок на додадена вредност (ДДВ).

### 3.2.2. Времетраење

Времетраењето на иновативните иницијативи не може да биде помалку од четири (4), ниту повеќе од шест (6) месеци.

## 3.3. Иновативни иницијативи/Активности

Овој Повик за апликации ќе поддржи иновативни иницијативи кои вклучуваат една или повеќе од следните видови активности:

* Презентација на резултати од мониторинг на избраното прашање на локално ниво (индивидуални состаноци, јавни дискусии, презентации наменети за одредена целна група, тркалезни маси, видео продукција, гостување и говорење на локален радио/телевизиски медиум, социјални медиуми);
* Собирање мислења од локалната заедница за мониторираното прашање (каква е нивната перцепција, дали постапувањето кон проблемот/ решението е задоволително и дали е во процес на имплементација);
* Дебати меѓу претставници на локалната самоуправа (одговорни за постапување по мониторираното прашање) и експерти по соодветната област/тема со цел да разменат мислења за постигнатиот напредок или недостаток на напредок;
* Организирање на широка група на граѓани (локална заедница) да ги потсетат локалните власти (и партии) на нивните ветувања (концерт, мирен протестен марш, итн.);
* Герила акции преку кои ќе се споделат резултатите од мониторингот претставени во форма на леток, постер, видео, итн.;
* Организирање на потпишување петиции/ отворени писма до одговорните институции на локалната самоуправа;
* Развој на едноставни ИТ апликации за мобилизирање на локалната заедница околу и во однос на мониторираното прашање;
* Организирање и одржување на форуми (онлајн или во живо) за избраната тема и собирање на мислења од членовите на локалната заедница во однос на мониторираното прашање и до кој степен е преземено нешто во однос на тоа;
* Други активностикои придонесуваат кон остварување на главната цел на проектот и неговите резултати.

## 3.4. Трошоци

Во рамките на овој Повик за апликации, најголем дел од вообичаените оперативни трошоци ќе бидат **подобни**, вклучително:

* Трошоци за бруто-плати за персоналот (проектен тим) вклучен во спроведување на предложената иновативна иницијатива;
* Дел од редовните оперативни трошоци на граѓанските организации (канцелариски тро-шоци, канцелариски материјали и ситен инвентар, наемнина, струја/затоплување, телефонски сметки, итн.) кои се релевантни за предложената иновативна иницијатива;
* Директни трошоци за предложената иновативна иницијатива, настанати за време на спроведувањето на истата;
* Индиректни трошоци – со максимален износ 10% од вкупните трошоци за I Човечки ресурси + II Оперативни трошоци + III Директни трошоци

(Индиректните трошоци вклучуваат: надзорни трошоци, општи услуги, непредвидени трошоци и патни трошоци, општи административни трошоци, трошоци за сместување, опрема (ситен инвентар), капитални трошоци, одржување, амортизација, репрезентација, вмрежување, веб-страница, рекламни материјали, обука за нови вработени, такси, даноци (без ДДВ), осигурување и сл. За разлика од трошоците за човечки ресурси, индиректните трошоци не се директно поврзани со вработените во организацијата.)

Во рамките на овој Повик за апликации, следните трошоци **нема да се сметаат за подобни**:

* Трошоци за активности кои се завршени до/на денот на потпишување на договорот за грант;
* Трошоци кои се финансиски поддржани од друг донатор;
* Финансирање на основните трошоци на апликантот (на пример, кога целиот буџет главно е наменет за организациски трошоци);
* Проекти кои поддржуваат политички партии;
* Купување возила, опрема, мебел и друг крупен инвентар;
* Купување или реновирање (делумно или во целост) на недвижнини (земјиште, згради, итн.);
* Давање кредити на трети лица;
* Загуби при размена на валути;
* Долгови и давачки за подмирување на долгови;
* Активности поврзани само или во најголемиот дел со индивидуални спонзорства за учество во работилници, семинари, конференции, конгреси и други настани;
* Регрантирање.

## 3.5. Број на апликации

Апликантите треба да знаат дека на овој Повик можат (се подобни) да поднесат само една апликација. Во случај апликантот да поднесе повеќе од една апликација, автоматски ќе бидат одбиени сите апликации поднесени од тој апликант.

# 4. процедура за аплицирање

##

## 4.1. Образец за аплицирање

Пријавите за овој Повик за аплиакции мора да бидат поднесени преку образецот за аплици-рање. Овој образец за аплицирање се состои од следниве делови:

**ДЕЛ А:** **АПЛИКАНТ,** кој содржи основни информации за апликантот;

**ДЕЛ Б**: **АКТИВНОСТИ ЗА ИНОВАТИВНАТА ИНИЦИЈАТИВА*,*** составена од резиме на предложените активности, нивната релевантност и краток преглед на буџетот;

**ДЕЛ В: ИЗЈАВА НА АПЛИКАНТОТ**, со која апликантот потврдува дека се согласува со условите на повикот за апликации и искажува посветеност за спроведување на предложените активности со поддршката од грантот;

**ДЕЛ Г:** **ПРИЛОЗИ**, кои ги содржат следните документи потребни за оваа фаза од процесот на аплицирање:

* Прилог 1. Буџет на иновативната иницијатива и Оправданост на трошоци
* Прилог 2. Кратки биографии (CV europass формат) од проектниот тим
* Прилог 3. Кратки биографии (CV europass формат) од двата предложени мобилизатори на заедницата
* Прилог 4. Доказ за правен статус на апликантот (потврда за тековна состојба издадена од Централниот регистар, не постара од шест месеци, сметајќи наназад од денот на објавувањето на овој Повик

**ДЕЛ Д**: **ЛИСТА ЗА ПРОВЕРКА,** да се потврди дека деловите од А до Г се комплетирани (и на точен начин).

## 4.2. Комплетирање на апликацијата

Сите делови од образецот за апликација треба да бидат целосно пополнети, заедно со прилозите. Ве молиме да ги користите само соодветните обрасци објавени во рамките на овој Повик за апликации и да не ја менувате содржината и нивниот формат. Соодветните (точни) обрасци за овој Повик можат да се најдат на следниот линк: <https://electoralreforms.mk/cm-2022/>

Апликантите кои нема да поднесат комплетна апликација и нема да ги користат обрасците од линкот погоре ќе бидат елиминирани во текот на административната проверка и нема да се поднесат до Комисијата за избор на грантови за понатамошна оценка.

Апликацијата мора да биде пополнета електронски (рачно пополнети пријави нема да бидат прифатени) и да биде поднесена на македонски јазик. Апликантите можат да поднесат и дополнителна верзија на еден од јазиците кои се службени на национално или локално ниво во Република Северна Македонија во согласност со Законот за употреба на јазици и според местото на регистрација на апликантот.

Овој Повик ќе прифаќа апликации **поднесени само по електронски пат** (е-пошта) на следната адреса: **applications2ig@mcms.mk** Проектот **нема** да ги прифати апликациите пратени по редовна пошта или лично доставените апликации.

## 4.3. Краен рок

Краен рок за поднесување на апликациите е **30 септември 2022 г. до 16:00 часот** (македонско време). Датумот и часот на пристигнување на електронската пошта ќе се смета за релевантен доказ за поднесување на апликацијата во зададениот рок. Апликантите ќе бидат известени за приемот на апликацијата со повратен одговор на нивната електронска порака.

## 4.4. Поднесување на апликацијата

Апликациите мора да се поднесат по електронски пат, како единствена е-порака со заглавје: „Повик за апликации – грантови за иновативни иницијативи“, на следната адреса: **applications2ig@mcms.mk**

Секоја апликација мора да биде поднесена како ЕДНА е-порака која во прилог ќе ги содржи следните документи во соодветен формат (MS Word/Excel и во PDF, каде што е применливо) и нема да надминува 20MB[[2]](#footnote-2):

* Пополнета апликација за грант
* Прилог 1. Буџет на иновативната иницијатива и Оправданост на трошоци (1а. Буџет на 2И; 1б. Оправданост)
* Прилог 2. Кратки биографии (CV europass формат) од проектниот тим
* Прилог 3. Кратки биографии (CV europass формат) од двата предложени мобилизатори на заедницата
* Прилог 4. Доказ за правен статус на апликантот (потврда за тековна состојба издадена од Централниот регистар, не постара од шест месеци, сметајќи наназад од денот на објавувањето на овој Повик (5 септември 2022 г.); се прифаќаат и скенирани верзии;
* Скенирана Изјава на апликантот (пополнета и потпишана од неговиот законски застапник - дел В. изјава на апликантот).

## 4.5. Поддршка (Прашања и одговори)

Линијата за поддршка им е на располагање на потенцијалните апликанти за прибирање и одговарање прашања поврзани со овој Повик за апликации. Прашањата мора да бидат поднесени на следната адреса: **info2ig@mcms.mk**

Прашањата може да бидат поднесени не подоцна од 10 календарски денови пред крајниот рок за овој Повик за апликации. Проектот нема обврска да обезбеди одговор на прашањата кои ќе бидат поднесени по овој рок.

Проектот ќе одговори на сите прашања, не подоцна од 5 календарски денови пред крајниот рок на овој повик за апликации. Одговорите на сите поставени прашања ќе бидат објавени на веб-страницата на Проектот, <https://electoralreforms.mk/>

Проектот ги поттикнува апликантите редовно да ги следат неговите веб и фејсбук страници за да бидат навремено и соодветно информирани за сите новости околу Повикот.

## 4.6. Информативна сесија

Проектот ќе одржи една онлајн информативна сесија за овој Повик за апликации, на 14 септември 2022 г. со почеток во 12:00 часот. Ве молиме редовно да ја следите веб-страницата <https://electoralreforms.mk/> за да се информирате за секакви евентуални промени во врска со информативната сесија.

# 5. ОЦЕНУВАЊЕ

Проектот ќе ги оценува примените апликации на следниот начин:

## Чекор 1 – Административна проверка

Проектот ќе го провери административниот квалитет на предложените апликации по следните критериуми:

* **Краен рок.** Доколку крајниот рок е запазен, апликацијата ќе се прифати, а доколку не е, апликацијата ќе се одбие (иако е примена);
* **Образец за аплицирање.** Апликацијата е поднесена на соодветен начин и е во точниот образец;
* **Прилози.** Сите барани прилози се доставени на соодветен начин и се во точните формати;
* **Јазик.** Апликацијата е поднесена на македонски јазик;
* **Потпишана изјава.** Дел В. Изјава на апликантот. Изјавата е комплетна и потпишана од застапникот на организацијата (овластеното лице);[[3]](#footnote-3)

## Чекор 2 – Проверка за подобност

Проектот ќе ја проверува подобноста на апликациите по следниве критериуми:

* **Апликант**. Апликантот е регистриран со подобен правен статус наведен во Делот 3.1.1 од овој Водич.
* **Барање за грант.** Барањето за грант е до 300.000 денари;
* **Времетраење.** Времетраењето на активностите е помеѓу четири (4) и шест (6) месеци;
* **Број на пријави.** Апликантот поднел само една апликација.

## Чекор 3 – Оценување на апликацијата

Комисијата за избор на грантови ќе ги оценува апликациите според следнава табела:

|  |  |
| --- | --- |
| **1. Релевантност на иновативната иницијатива** (релевантност на иницијативата во однос на целите и приоритетите на овој Повик; областа на делување на иницијативата, географското покривање, анализа на ситуацијата; целни групи). Географската област опфатена со иницијативата е добро дефинирана а целните групи се дефинирани и реални. | 40 |
| **2. Дизајн на иновативната иницијатива** (општа цел, резултат(и), активности) Целта и резултатите се јасни, активностите и нивната меѓусебна поврзаност се добро дефинирани, како и целните групи и географското покривање. Иницијативата предлага иновативни елементи, пристап или алатки кои може да се спроведат во дадената временска рамка. | 40 |
| **3. Буџет** (активностите се соодветно изразени во буџетот, оправданоста на трошоците е јасна) | 20 |
| **Максимум бодови** | **100** |

**Добитно портфолио на грантисти** е она кое ги адресира сите приоритети на овој Повик за апликации и вклучува иновативни иницијативи кои ќе добијат најголема просечна оценка по сите три точки од табелата за оценување прикажана погоре. Комисијата за избор на грантови може (доколку смета дека е потребно) да примени и „**тежински фактори**“ за да се достигне подобар баланс на добитници на грантови според приоритетите на овој Повик (**географски фокус, област на делување**).

# 6. АДМИНИСТРАТИВНА, ПРАВНА И ФИНАНСИСКА ВЕРИФИКАЦИЈА

Следствено на прелиминарниот избор на предлози од страна на Комисијата за избор на грантови, Проектот ќе ја верификува административната, правната и финансиската подобност на апликантите. За таа цел, од сите апликанти чиишто апликации ќе бидат прелиминарно одобрени, може да биде побарано да ги достават следните административни, правни и финансиски документи:

1. Статут и/или други акти на основањето;
2. Копии од годишните финансиски извештаи (или завршни извештаи и др.) за последните три години, односно 2019, 2020, и 2021 (каде што е возможно);
3. Други документи релевантни за грантот.

Доколку овие документи бидат побарани, Проектот ќе постави краен рок за нивно поднесување. Доколку апликантите не ги поднесат документите во дадениот рок, Проектот може да ја одбие апликацијата.

Проектот ќе побара од грантистите да отворат **наменска сметка** за грантот за иновативна иницијатива и да имаат најмалку два потписника на оваа сметка.

# 7. ДОДЕЛУВАЊЕ ГРАНТ

Проектот ќе ги информира сите апликанти кои добиле грант согласно одлуката на Комисијата за избор на грантови. Проектот исто така ќе ги информира и сите апликанти кои се одбиени.

# 8. ПРЕЛИМИНАРНА ВРЕМЕНСКА РАМКА

|  |  |
| --- | --- |
| Отворање на повикот за апликации | 5 септември 2022 г. |
| Информативна сесија  | 14 септември 2022 г. 12:00 ч. |
| **Краен рок за поднесување на апликации** | **30 септември 2022 г., 16.00 ч.** |
| Одлучување на Комисијата за избор на грантови | октомври 2022 г. |
| Известување за доделените грантови и за одбиените пријави | октомври 2022 г |
| Преговори и потпишување договори | октомври 2022 г |

Ве молиме имајте предвид дека оваа временска рамка може да се промени. Проектот може да ја ажурира временска рамка во кое било време. Поради тоа, ги поттикнуваме апликантите редовно да ја проверуваат веб-страницата на Проектот, <https://electoralreforms.mk/>.

# 9. ПОВРАТНИ ИНФОРМАЦИИ

Одлуката на Комисијата за избор на грантови е конечна.

Апликантите коишто сметаат дека биле оштетени како последица на грешка или, пак, нерегуларност во процесот на оценување и избор можат да поднесат барање за појаснување до Проектот. Барањето мора да биде во пишана форма, во рок од 10 дена по известувањата за доделени грантови, а треба да се поднесе на електронската адреса: info2ig@mcms.mk Поднесувањето барања од ваков вид нема да ја одложат или променат одлуката на Комисијата за избор на грантови.

# 10. ПРИЛОЗИ кон водичот

Ве молиме да ги консултирате следните документи:

* [Образец за аплицирање](https://electoralreforms.mk/wp-content/uploads/2022/09/%D0%9C%D0%9A-%D0%93%D0%98%D0%98-%D0%9E%D0%B1%D1%80%D0%B0%D0%B7%D0%B5%D1%86-%D0%B7%D0%B0-%D0%B0%D0%BF%D0%BB%D0%B8%D0%BA%D0%B0%D1%86%D0%B8%D1%98%D0%B0.docx), со прилозите:
* Прилог 1. [Буџет на иновативната иницијатива и Оправданост на трошоци](https://electoralreforms.mk/wp-content/uploads/2022/09/%D0%9C%D0%9A-%D0%93%D0%98%D0%98-%D0%9F%D1%80%D0%B8%D0%BB%D0%BE%D0%B3-1.-%D0%91%D1%83%D1%9F%D0%B5%D1%82-%D0%B8-%D0%BE%D0%BF%D1%80%D0%B0%D0%B2%D0%B4%D0%B0%D0%BD%D0%BE%D1%81%D1%82.xls)
* Прилог 2. [Образец за кратка биографија (CV europass формат)](https://electoralreforms.mk/wp-content/uploads/2022/09/Europass-CV-template.doc)
1. Закон за здруженија и фондации објавен во Службен весник на Република Северна Македонија бр.52/2010 стр:2-25 http://www.slvesnik.com.mk/Issues/623772ADC92FEE42A1DB496E1E190648.pdf [↑](#footnote-ref-1)
2. 20 megabytes - прикачените документи не треба да надминат 20 мегабајти [↑](#footnote-ref-2)
3. Овластеното лице се потврдува со приложената тековна состојба [↑](#footnote-ref-3)